cyanic-selkie/wikianc huggingface dataset:
Millingtonia hortensis
Millingtonia hortensis vokser vilt i Kina (bare sørlige Yunnan), Kambodsja, Laos, Myanmar, Thailand og Vietnam. Den er vanlig dyrket i India, Indonesia og Malaysia og er av og til naturalisert.
Theodora (senatrix)
Theodora (født cirka 870, død 916) var en romersk politiker, senatrix og serenissima vestaratrix i Roma.
Hun var gift med adelsmannen Theophylact. Deres datter Marozia var pave Sergius IIIs konkubine. Hans pontifikat var, så vidt man vet, bemerkelsesverdig alene på grunn av pornokratiets tilkomst ved Theodora og hennes døtre (Marozia og Teofora den yngre), en periode som også ble kalt skjøgestyret eller saeculum obscurum.
Theodora var mormor til pave Johannes XI, Marozias og - ifølge Luitprand og Liber Pontificalis - Sergius IIIs sønn. Hun beskrives av Liutprand, italiensk historiker og biskop av Cremona, som en skamløs hore ... [som] utøvde makt over den romerske befolkningen som en mann.
Innen rekkevidde
Innen rekkevidde, originaltittel: Striking Distance er en amerikansk action-thriller fra 1993. Regissert av Rowdy Herrington med Bruce Willis og Sarah Jessica Parker med hovedrollen som Tom Hardy og Jo Christman.
Handling
Tidligere drapsetterforsker Tom Hardy, Bruce Willis, samarbeider veldig motvillig med kollegene. Når faren blir myrdet prøver Tom å finne ut morderenes identitet for å løse drapet med sine egne metoder, men blir i stedet omplassert til elvepatruljen i Pittsburgh. En ny drapsbølge feier over Pittsburgh og Tom er overbevist om at det er den samme personen som drepte sin far som begikk forbrytelsene. Når Toms tidligere kjæreste blir funnet drept, er Tom selv øverst på listen over mistenkte gjerningsmenn.
Om filmen
Innen rekkevidde ble regissert av Rowdy Herrington, som også co-skrev manuset med Marty Kaplan.
Filmen ble filmet forskjellige steder rundt Pittsburgh og Pennsylvania, USA og fikk opprinnelig tittelen Three Rivers.
Philippe Bidart
Philippe Bidart (født 10. april 1953 i Saint-Étienne-de-Baïgorry, Frankrike), også kjent som Filipe Bidart eller under sitt nom de guerre Patxi, er en baskisk nasjonalist og tidligere leder av den væpnede organisasjonen Iparretarrak.
Liv og virke
Bidart arbeidet tidlig på 1970-tallet som lærer ved en ikastola. Inspirert av de politiske kampene i spansk Baskerland grunnla han i 1973 den væpnede organisasjonen Iparretarrak, som kjempet for baskisk selvstendighet fra Frankrike. Organisasjonen var også særlig opptatt av det de anså som franske myndigheters ensidige satsing på turisme, mens andre næringer som fiske, landbruk og industri ble neglisjert.
I 1982 gikk Bidart under jorden. 20. februar 1988 ble han arrestert i Boucau.
Dom og fengsel
I 1992 ble Bidart dømt for drapet på to medlemmer av opprørspolitiet Compagnies républicaines de sécurité i hans hjemby Saint-Etienne-de-Baïgorry. I 1993 ble han dømt for drapet på en gendarm i Biscarrosse. I 2000 ble han også dømt for en gammel skyteepisode som kostet en politimann livet og såret en annen. Han sonet 19 år i høysikkerhetsfengselet i Clairvaux før han ble prøveløslatt i 2007. Prøveløslatelsen ble anket av den franske riksadvokaten.
Etter løslatelsen
Et av vilkårene for prøveløslatelsen var at Bidart ikke fikk lov til å bo i fransk Baskerland.
I mai 2012 besluttet ankedomstolen i Paris at Bidart fikk flytte hjem til sin fars hus i Saint-Etienne-de-Baïgorry, stadig underlagt visse restriksjoner.
Maskeringsteip
Maskeringsteip, også kalt malerteip eller sparkelteip, er en type trykkfølsom teip som er laget av et tynt papirbånd som enkelt skal kunne rives og fjernes igjen. De fås i en rekke bredder, og brukes hovedsakelig til maling for å maskere bort områder som ikke skal males. Det svake limet på teipen er et nøkkelelement for dens tiltenkte bruk, da den gjør det mulig å fjerne teipen igjen uten å etterlate rester eller skade overflaten.
Maskeringsteip gjør det mulig å male veldig rette linjer og tydelige skiller, og bør fjernes før malingen er helt tørr. Tilsvarende kan maskeringsteip brukes til sparkling og fugemasse. Det finnes hovedsakelig tre typer lim (med mange kjemiske variasjoner av hver): Gummibasert, akrylbasert, og silikonbasert. Maskeringsteiper til proff bruk kan ha noe sterkere lim, mens maskeringsteiper til hjemmebruk kan ha noe svakere lim. Avhengig av teip, underlag og tid kan den imidlertid sette seg godt fast dersom den får stå over tid. Noen maskeringsteiper er merket på pakningen med hvor mange dager de er ment å kunne stå uten å lage merker, eller kommer i ulike farger til ulik bruk.
Maskeringsteipen ble oppfunnet i 1925 av Richard Drew ved 3M.
Markvard Bækken
Markvard Bækken (født 5. september 1915 i Kynnberget i Sørskogbygda, død 30. august 1992 i Elverum) var en norsk lokalpolitiker for Arbeiderpartiet. Bækken kom inn i kommunestyret i 1952, ble valgt til varaordfører i Elverum i 1959, og ble gjort til ordfører da forgjenger Enok Sletengen døde plutselig 22. november 1962. Bækken var ordfører i 17 år, frem til 31. desember 1979, og er den lengstsittende ordføreren Elverum har hatt. Hans sivile stillinger var som småbruker, gartner og jordstyresekretær/assistent hos herredsagronomen.
Han var formann i Elverum Elektrisitetsverk fra 1980 til 1983, formann i Elverum samvirkelag, og formann i Elverum og Omegn Boligbyggelag fra 1963 til «ut på 1970-tallet». Bækken var også forretningsfører for Årbok for Glåmdalen.
Han giftet seg med Målfrid Løken/Mølmen fra Dovre, som han møtte mens han gikk landbruksskole på Toten under krigen. De fikk to barn. De kjøpte den tidligere husmannsplassen Sagtjernet på Søbakken i 1943.
Stephanorrhina guttata
Stephanorrhina guttata er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor (20-25 millimeter), litt flat, skinnende grønn gullbasser. Hodets fremre del, pronotums kanter, beina og en stripe langs dekkvingenes søm er gulbrune. Dekkvingene har mange hvite flekker. Hannen har et T-formet horn midt i pannen og en pigg på hver side av dette.
Microctomicrus
Microctomicrus er en slekt av små, rødlige eller brunlige køllebiller.
Utseende
Disse artene er forholdsvis lange og smale og minner overflatisk mer om mer typiske kortvinger enn om den utseendemessige avvikende underfamilien køllebiller som de tilhører. De er små, lyst brunlige biller.
Levevis
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.
Utbredelse
Slekten er utbredt i Vest-Malaysia (Pahang).
Stephanorrhina guttata
Systematisk inndeling
Som hos mange andre gullbasser med slektsnavn som slutter på "-rhina" er det noe uklart om dette bør staves med én ("-rhina") eller to ("-rrhina") r'er.
Kjempenebbhvaler
Kjempenebbhvaler (Berardius) er ei slekt i nebbhvalfamilien (Ziphiidae) og består av tre arter, som er utbredt henholdsvis i det iskalde Sørishavet og det tempererte nordlige Stillehavet. Kjempenebbhvaler er de fysisk største av nebbhvalene, som er tannhvaler (Odontoceti) med tilbakedannede tenner, som er svært fåtallige og stort sett uten betydning for artenes etefunksjoner. Slekten av kjempenebbhvaler refereres også til som firetannhvaler.
Taksonomi
De to artene av kjempenebbhval er så like, at forskerne ikke har vært sikre på om det er to populasjoner av samme art eller to distinkte arter. Genetiske og geografiske forskjeller har imidlertid ført til at de nå stort sett anses som to distinkte arter.
Mot slutten av 2016 dukket det opp ny informasjon om en sort variant, som antyder at nordlig kjempenebbhval kan være to distinkte arter. Den nordlige arten er vanligvis grå, men japanske forskere har funnet ut, at det man tidligere trodde var en sort variant, kan vise seg å være en ny og hittil uoppdaget art av kjempenebbhval, blant annet basert på forskjeller i den grå og sorte variantens mtDNA haplotyper. Japanerne kaller den sorte varianten karasu, som betyr ravn på japansk og viser til fargen. Undersøkelsen viser at den grå og sorte kjempenebbhvalen også skiller seg i størrelse, og den preliminære undersøkelsen mer enn antyder at den trolig er en distinkt art, som kan være søsterarten til de to andre kjempenebbhvalene, som altså deler en felles ane som er yngre enn den de to deler med det sorte formen.
B. minimus (dvergkjempenebbhval) er en dvergform som klart skiller seg fra den grå nordlige kjempenebbhvalen (B. bairdii) som ellers finnes i det samme området. Dvergkjempenebbhvalen har nærmest helt sort pigmentering og skiller seg også ellers fra sine nærmeste slektninger gjennom at voksne individer har en vesentlig mindre kroppsstørrelse og et forholdsmessig kortere nebb (nebbet utgjør cirka 4% av kroppslengden) i forhold til størrelsen. Det er bekreftet at det er snakk om en nye art, og den ble vitenskapelig beskrevet av Yamada et al. (2019).
Biologi
Sørlig og nordlig kjempenebbhval er så like at forskerne bare kan skille dem fra hverandre i sjøen på lokasjonen. Dvergkjempenebbhval skiller seg imidlertid både i størrelse og farge fra sine to større slektninger. Men mens de to større slektningene regnes som livskraftige, blir dvergkjempenebbhval betraktet som nær truet.
Nebbhvaler blir 4–13 meter lange og kjempenebbhvalene blir størst blant disse artene. Sørlig kjempenebbhval (B. arnuxii) blir normalt opp mot 9,75 m lang, mens nordlig kjempenebbhval normalt blir opp mot 11,1 m lang og opp til 12 tonn tung. Sistnevnte regnes som den største av kjempenebbhvalene. Hannene blir såvidt mindre enn hunnene. Kalvene til de to største artene er henholdsvis cirka 4 og 4,6 m når de blir født. Til sammenligning blir den nye og fysisk mindre arten, B. minimus, ikke mer enn cirka 6,9 meter lang (foreløpige målinger). Begge de to største er i varierende grad grå til gråbrune, mens den nye mindre arten altså er nærmest sort (se taksonomi). De store artene har prominent snuteparti, formet som en flaskehals og gjerne referert til som et nebb (hvalnebb). Den nye, mindre arter har forholdsvis kortere snute. Artene har dessuten en prominent pannekul, kalt en melon og assosiert med dyras biosonar (et system for ekkolokalisering).
Svært lite er kjent omkring artenes atferd, annet enn at nebbhvaler stort sett regnes som dyp-dykkere som i hovedsak livnærer seg av blekkspruter, men også eter noe dyphavsfisk og krepsdyr som de fanger (ved hjelp av ekkolokalisering) på store havdyp (nordlige kjempenebbhval typisk 800–1 200 m) i den bentiske sonen med en spesiell sugeteknikk. At disse hvalene også kalles firetannhvaler, skyldes at de kun har fire tenner i underkjeven. Tennene er uten betydning når dyra jakter og eter. Nordlig kjempenebbhval beveger seg ofte i mindre grupper på 5–20 individer, men grupper på opp mot 50 individer har blitt registrert.
Inndeling
Inndelingen følger Society for Marine Mammalogy og er i henhold til Committee on Taxonomy (2022).
Ludvig Karl av Slesvig-Holsten-Sønderborg-Franzhagen
Ludvig Karl (født 4. juni 1684, død 11. oktober 1708) var en sønderjysk fyrstelig som var titulærhertug av Slesvig-Holsten-Sønderborg-Franzhagen fra 1707 til 1708.
Han var sønn nummer to av Christian Adolf av Slesvig-Holsten-Sønderborg i hans ekteskap med Eleonore Charlotte av Sachsen-Lauenburg. Ludvig Karls eldre bror Leopold Christian hadde inngått et morganatisk ekteskap, hvorfor hans sønner ikke var arveberettigede til hertugtittelen. Ved Leopold Christians død overgikk derfor tittelen til Ludvig Karl.
Morganatisk ekteskap
Til morens store fortvilelse, inngikk også Ludvig Karl ekteskap med en kvinne under sin stand, nemlig med morens hoffdame Anna Barbara Dorothea von Winterfeldt (1670–1739). Både enkehertuginnen og slekten forsøkte iherdig å forpurre ekteskapet, som likevel ble inngått i 1705 i Ottensen.
Ludvig Karl døde selv i 1708, hvoretter hans mindreårige sønn arvet hertugtittelen. Ved sønnens død i 1709 utdøde linjen Franzhagen. I 1716 ble Franzhagen gods brudt ned, og fem lik ble flyttet fra slottskapellet til Mariakirken i Büchen.
Anna Barbara Dorothea døde i Hamborg i 1739.
Ho Chin-ping
Ho Chin-ping (født 23. oktober 1983) er en taiwansk friidrettsutøver som konkurrerer i maraton. Han representerte Kinesisk Taipei under VM i friidrett 2015 i Beijing, der han ble nummer 33 i maraton.
John Aae
John Amandus Olsen Aae (1890–1968) var en norsk politiker (Ap) og pressemann, mest kjent som ordfører i Trondheim fra 1948 til 1957 og disponent i Arbeider-Avisa i en mannsalder.
Tidlig liv og virke
John Aae var sjømann og gårdsgutt i Snillfjord, men flyttet til Trondheim for å gå amtsskolen på Moholt under bestyrelse av Peter Dybdahl. Aae begynte i 1908 på underoffiserskolen, men sluttet som følge av hærordningen av 1909, som gav ham færre yrkesmuligheter i det militære. Han tok heller et halvårig kurs på Karl Solbergs handelsskole og ble ansatt hos en kolonialgrossist. På denne tiden var samvirkebevegelsen på sterk fremmarsj, og i 1914 ble han samvirkelagsbestyrer på Selsbakk. I 1917 ble mange forsyningsoppgaver overtatt av kommunene, som følge av verdenskrigen, og Aae gikk over til en stilling som forretningsfører for provianteringsrådet i Strinda.
Inn i politikk og arbeiderpresse
Han meldte seg inn i Trondheim sosialdemokratiske forening, ledet av Martin Tranmæl, i 1912. Året etter ble foreningen sammensluttet med Trondheim sosialdemokratiske ungdomslag, ledet av K.O. Thornæs, til Trondheim sosialistlag. Aae ble valgt inn i styret, som ble ledet av Tranmæl. Han ble også valgt inn i Strinda herredsstyre. I 1915 og 1916 var han i to semestre formann i Trøndelag distriktsorganisasjon av Norges sosialdemokratiske ungdomsforbund. Han ble senere formann i Sør-Trøndelag arbeiderparti. I partiet traff han også Gjertrud Sagflaat, som han giftet seg med i 1918.
I 1919 ble han ansatt som forretningsfører i partiorganet Ny Tid i Trondheim. Ved partisplittelsen i 1923 valgte flertallet i trondheimspartiet å følge Norges Kommunistiske Parti. Aae sa opp sin stilling i Ny Tid og ble med i den nye trondheimsavdelingen av Det norske Arbeiderparti, ledet av Ivar Aarseth, i likhet med sin nære venn Ivar Skjånes.
I 1924 begynte utgivelsen av Arbeiderpartiet nye organ i Trondheim, Arbeider-Avisa, med Aae som disponent. I 1928 ble han også innvalgt i Trondheim bystyre, og i 1935 medlem av formannskapet og varaordfører, mens Ivar Skjånes var ordfører. Under okkupasjonen ble det lovlig valgte bystyret avsatt og Arbeider-Avisa stanset av okkupasjonsmyndighetene. Aae satt i fem måneder fengslet på Falstad, og tok seg senere over til Sverige, hvor han ble værende med sin familie til frigjøringen.
Power Pivot
Power Pivot, tidligere kalt PowerPivot (uten mellomrom), er en funksjon i regnearkprogrammet Microsoft Excel som er tilgjengelig som et nedlastbart tillegg i Excel 2010 og 2013 og som et inkludert tillegg i Excel 2016. Power Pivot gir en lokal instans av Microsoft Analysis Services-tabeller som blir innebygd direkte i en Excel-arbeidsbok. Dette gjør det mulig for en bruker å bygge en relasjonell OLAP-modell (ROLAP) i Power Pivot og bruke pivottabeller for å utforske modellen etter den har blitt bygget. På denne måte kan Excel fungere som en selvbetjent plattform for forretningsinnsikt, og implementerer et profesjonelt uttrykksspråk for som man kan bruke for å spørre modellen og beregne avanserte mål (measures).
Power Pivot bruker primært Data Analysis Expressions (DAX) som uttrykksspråk, men modellen kan også spørres via MultiDimensional eXpressions (MDX) i et radmengdeuttrykk. DAX-uttrykk tillater at brukeren oppretter mål basert på datamodellen, hvilket kan summere og aggregere millioner av rader av tabelldata på sekunder. DAX-uttrykk løses til Transact-SQL (T-SQL)-spørringer i Formula and Storage-motoren som driver datamodellen, og abstraherer på denne måten det mer detaljerte og langtekkelige arbeidet med å skrive formelle spørringer om til Excel-lignende formeluttrykk.
Power Pivot bruker komprimeringsmotoren SSAS Vertipaq for å holde datamodellen i minnet på klientdatamaskinen. I praksis betyr dette at Power Pivot fungerer som en Analysis Services Server-instans på den lokale arbeidsstasjonen. Som et resultat av dette kan det hende at store datamodeller ikke er kompatible med 32-biters utgaven av Excel.
Før Power Pivot ble lansert var Microsoft svært avhengige av SQL Server Analysis Services (SSAS) som motor for sin programvarepakke beregnet på forretningsinnsikt. Power Pivot utfyller SQL Server sine kjernekomponenter innen forretningsinnsikt under visjonen om én semantisk modell for forrestningsinnsikt (business intelligence semantic model, BISM) som tar sikte på å integrere multidimensjonal "on-disk"-analyse tidligere kjent som enhetlig dimensjonsmodell (unified dimensional model, UDM) med en mer fleksibel tabellmodell i minnet.
Volleyball under Asialekene 1986
Volleyball under Asialekene 1986. Volleyball var en av flere sporter under de tiende Asialekene som ble arrangert i Seoul i Sør-Korea. Det var åttende gangen som volleyball var med på programmet i Asialekene. Volleyballturneringene, en for menn og en for damer, ble avviklet i perioden 19. november til 3. desember 1986. Det var tolv herrelag og fem damelag som deltok, Kina vant både herre- og dameturneringen.
Power Pivot
Som et selvbetjent produkt for forretningsinnsikt er Power Pivot ment å gjøre det mulig for brukere uten spesialisert opplæring innen forretningsinnsikt og analyse å utvikle datamodeller og beregninger, og dele de enten direkte eller gjennom dokumentbiblioteker i SharePoint.
Produkthistorikk og navngivning
Power Pivot dukket først opp rundt mai 2010 som en del av produktserien rundt SQL Server 2008 R2. Den inkluderte "Power Pivot for Excel" og "Power Pivot for SharePoint". Produktet var da knyttet Microsoft SQL Server, men tillegget for Excel kunne også brukes uavhengig av en server og med ulike typer datakilder. SQL Server 2012 inneholdt tillegget "PowerPivot for Microsoft Excel 2010", og denne ble også gjort tilgjengelig som en gratis nedlasting for Microsoft Excel 2010. En stund etterpå begynte PowerPivot med egne utgivelser separat fra SQL Server. Den 8 juli 2013, som en del av den nye Power BI-programvarepakken med selvbetjeningsverktøy, ble PowerPivot omdøpt til Power Pivot (med mellomrom) slik at den fulgte samme navnekonvensjon som de andre verktøyene i programvarepakken. I Excel 2013 var Power Pivot bare tilgjengelig for noen bestemte versjoner av Microsoft Office-pakken. I Excel 2016 ble Power Pivot inkludert i programmet, og kunne finnes i menyen under datakategorien på toppbåndet. En tilleggsfunksjon til Power Pivot som ble kalt Power Query i Excel 2010 og 2013 ble omdøpt til Get & Transform i Excel 2016, men har siden blitt døpt tilbake til Power Query.
Euplectamecia
Euplectamecia er en gruppe (slekt) av biller som hører til underfamilien køllebiller (Pselaphinae) i den store familien kortvinger (Staphylinidae).
Utseende
En liten, avlang, brunrød køllebille med korte dekkvinger. Hodet er omtrent firkantet med markerte bakhjørner, små, runde fasettøyne og groper i pannen. Antennene er middels lange og ganske kraftige, leddene bredere enn lange. Pronotum er omtrent så langt som bredt, med rundede sider, bredest litt foran midten. Dekkvingene er rundede, glatte, uten punktstriper, og ganske korte. Bakkroppen er spoleformet, beina ganske korte med tre-leddete føtter.
Engelsk mesterskap i friidrett 2018
Engelsk mesterskap i friidrett 2018 ble arrangert 28. og 29. juli 2018, i Sportcity i Manchester i England.
Euplectamecia
Levevis
De kan blant annet finnes under barken på døde trær.
Utbredelse
Arten er utbredt i Mellom-Amerika (sørlige Mexico, Guatemala).
Guan Siyang
Guan Siyang (født 30. mars 1991) er en kinesisk friidrettsutøver som konkurrerer i maraton. Han representerte landet sitt i VM i friidrett 2015 i Beijing, der han ble nummer 34 i maraton.
Sérgio da Rocha
Prest
Sérgio da Rocha studerte filosofi ved seminaret i São Carlos og teologi ved Det pavelige katolske universitet i Campinas (Pontifícia Universidade Católica de Campinas). Den 14. desember 1984 mottok han prestevielsens sakrament fra biskopen av São Carlos, Constantino Amstalden. I januar 1997 tok han doktorgrad i moralteologi fra Lateranuniversitetet i Roma.
Ved seminaret i bispedømmet São Carlos var han først spiritual, senere professor og rektor. Fra 1989 til 2001 var han også professor i moralteologi ved Det pavelige katolske universitet i Campinas.
Hjelpebiskop i Fortaleza
Den 13. juni 2001 utnevnte pave Johannes Paul II ham til titulærbiskop av Alba og utnevnte ham til hjelpebiskop i Fortaleza. Erkebiskopen av Fortaleza, José Antônio Aparecido Tosi Marques, bispeviet ham 11. august samme år; medkonsekratorer var biskopen av São Carlos, Joviano de Lima Júnior SSS, og biskopen av Bragança Paulista, Bruno Gamberini.
Erkebiskop av Teresina
Den 31. januar 2007 utnevnte pave Benedikt XVI ham til koadjutor-erkebiskop av Teresina. Sérgio da Rocha ble erkebiskop av Teresina 3. september 2008 da Celso José Pinto da Silva, som trakk seg av aldersgrunner.
Erkebiskop av Brasília
Den 15. juni 2011 utnevnte Benedikt XVI ham til erkebiskopen av Brasilia.
Den 20. april 2015 valgte de brasilianske biskoper da Rocha til president for den brasilianske biskopskonferanse (CNBB), etter kardinal Raymundo Damasceno Assis. Hans periode ble avsluttet 6. mai 2019, med valget av Walmor Oliveira de Azevedo, erkebiskop av Belo Horizonte, som hans etterfølger.
Kardinal
I konsistoriet 19. november 2016 tok pave Frans ham inn i kardinalskollegiet som kardinalprest med tittelkirken Santa Croce i via Flaminia.
Erkebiskop av São Salvador da Bahia
Den 11. mars 2020 utnevnte pave Frans ham til erkebiskop av São Salvador da Bahia og dermed primas av Brasil. Innsettelsen fant sted den 5. juni samme år.
Skomaker, bli ved din lest
Bakgrunnen for uttrykket er en historie som fortelles av Plinius den eldre (23-79) i hans Naturalis Historia [XXXV, 85 (Loeb IX, 323–325)]. Den greske maleren Apelles pleide ifølge Plinius å tyvlytte til folk som betraktet bildene hans. En dag han stod gjemt ved et av sine malerier på gaten i Kos, dukket det opp en skomaker som først begynte å kritisere hvordan maleren hadde gjengitt en sandal. Deretter begynte skomakeren å kritisere hvordan benet som bar sandalen var malt. Da skal Apelles ha blitt provosert, og kommet med utbruddet «Sutor, ne ultra crepidam» – skomakeren fikk etter hans mening nøye seg med å kommentere skotøyet på bildet; det øvrige var ikke noe han hadde forutsetninger for å uttale seg om.
Engelsk
På engelsk brukes substantivet «ultracrepidarian» om en person som uttaler seg (gjerne i det vide og det brede) om emner han eller hun ikke har noen innsikt i.  Selve fenomenet kalles «ultracrepidarianism».
Det engelske uttrykket "A cobbler should stick to his last" motsvarer det norske ordtaket "Skomaker, bli ved din lest".
Russisk
På russisk brukes ulike varianter av uttrykket "Суди, дружок, не свыше сапога" (Fell ingen dom, min venn, utover (det som gjelder) støvelen), som skriver seg fra Aleksandr Pusjkins poetiske gjendiktning fra 1829 av historien om Apelles.
Fransk
På fransk brukes varianter av uttrykket «Cordonnier, ne juge pas plus haut que la chaussure!», som i omtrentlig oversettelse betyr «Skomaker, avsi ingen dom over det som er ovenfor skoen! ».
Carlo Vittorio Amedeo delle Lanze
Carlo Vittorio Amedeo Delle Lanze (født 1. september 1712 i Torino i hertugdømmet Savoia, død 25. januar 1784 i abbediet Fruttuaria) var en italiensk katolsk prelat og kardinal. I unge år syntes Delle Lanze å stå jansenismen nær, men i sitt sene liv var han tilhenger av jesuittene og del av zelantiene.
Bakgrunn
Han ble født i 1712 som sønn av Carlo Francesco Agostino, greve av Sale og Vinovo, som igjen var uekte sønn av Karl Emmanuel II av Savoia. I sin ungdom ble han soldat og gjorde militær karriere i kongeriket Sardinias hær. Men i 1730 bestemte han seg for den kirkelige løpebane, og studerte ved Det pavelige kirkelige akademi.
Prest
Han ble presteviet i 1736 og virket i sjelesorgen i Torino som åndelig assistent for unge mennesker og universitetsstudenter. I 1743 ble han utnevnt til kommendar abbed av San Giusto di Susa, og deretter av abbediet Lucedio.
Kardinal, erkebiskop
I 1747 ble han utnevnt til kardinal og erkebiskop av Nikosia (bispeviet av pave Benedikt XIV); to år senere ble han kommendarabbed av Fruttuaria i det nordlige Piemonte. Han offisierte ved bryllupet mellom Victor Amadeus III av Savoia og Maria Antonia Ferdinanda av Spania.
Som kardinal deltok Delle Lanze i tre konklave r, i 1758, 1769 og 1774. Under konklaven i 1774 var delle Lanze en av de jesuittvennlige kardinalene, og ved de første avstemningene den 25. oktober mottok han flest stemmer, men på grunn av motstanden fra kardinalene med sterke bånd til de europeiske monarkiene, ble han likevel ikke valgt til pave. Det var egentlig ingen hovedfavoritter ved konklavet; omkring treiit kardinaler var betraktet som papabile, og det skulle ta 136 dager og 265 avstemninger til det endelig kunne proklameres habemus papam.
Han døde i abbediet Fruttuaria i regionen Canavese nær Torino, og ble gravlagt der.
Episkopalgenealogi
Hans episkopalgenealogi er:
Stephanorrhina simillima
Stephanorrhina simillima er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor (opptil 22 millimeter), litt flat, skinnende grønn gullbasser. Hodets fremre del, pronotums kanter, mesteparten av scutellum, beina og en stripe langs dekkvingenes søm er kobberaktig rødlige. Dekkvingene har mange hvite flekker. Hannen har to korte horn i pannen.
Utbredelse
Arten er utbredt i Ghana og Elfenbeinskysten.
Systematisk inndeling
Som hos mange andre gullbasser med slektsnavn som slutter på "-rhina" er det noe uklart om dette bør staves med én ("-rhina") eller to ("-rrhina") r'er.
Verden (distrikt)
Verden (tysk uttale: [ˈfeːɐdn]) er en Kreis (distrikt) i sentrum av Niedersachsen, Tyskland. Tilstøtende områder (fra nordvest med klokken) er distriktene Osterholz, Rotenburg, Heidekreis, Nienburg og Diepholz, så vel som byen Bremen. Distriktet er kent for Massakren i Verden, som var en hendelse der den frankiske kongen Karl den store beordret død over 4 500 saksere i oktober 782.
Geografi
Elven Aller renner inn i distriktet i øst og inn i elven Weser i sentrum av distriktet. I nord går elven Wümme fra vest til øst over distriktets område. Den vestlige halvdelen av distriktet består av bydelene i Bremen metropolitan område, f.eks. byen Achim.
Historie
Historisk går distriktet tilbake til de to distrikene Ämter av Verden og Achim, som ble opprettet i 1852 og 1859. Etter at Kongeriket Hannover ble en del av Preussen, ble områdene gjenopprettet som distrikter (Kreis), og slått sammen i 1932. I 1939 ble to kommuner i distriktet lagt til Bremen, i 1972 Thedinghausen (tidligere en eksklave av distriktet Braunschweig).
Referanser
<References/>
Sørøstasiatiske leker 2001
Sørøstasiatiske leker 2001 ble arrangert i Kuala Lumpur i Malaysia i 2001.
Microsoft Project
Microsoft Project er en programvare for prosjektledelse som er utviklet og solgt av Microsoft som en del av Microsoft Office. Den er designet for å hjelpe en prosjektleder med å planlegge, tilordne ressurser til oppgaver, styring av budsjett, analysere arbeidsbelastninger, følge opp, og til en viss grad rapportere et prosjekt eller en portefølje av prosjekter.
Tsunku
Tsunku (つんく) (født 29. oktober 1968 i prefekturet Osaka i Japan) er en japansk plateprodusent, låtskriver og sanger. Han er i dag mest kjent som låtskriver og produsent for Morning Musume og andre artister fra musikkprosjektet Hello! Project. Før det, i 1988, dannet han bandet Sharam Q som hadde hits med blant annet «Single Bed» og «Zurui Onna». Han har også skrevet og produsert hits for andre japanske artister, inkludert Ayumi Hamasaki.
Pakistan under Vinter-OL 2018
Pakistan deltok med to utøvere under Vinter-OL 2018 i Pyeongchang i Sør-Korea i perioden 9. – 25. februar 2018.
Alpine grener
Pakistan kvalifiserte én mannlig utøver. Muhammad Karim deltok også i Vinter-OL 2014.
Langrenn
Pakistan kvalifiserte én mannlig utøver. Dette er første gang Pakistan deltar i langrenn i Vinter-OL.
Sørøstasiatiske leker 2003
Sørøstasiatiske leker 2003 ble arrangert i Hanoi i Vietnam i 2003.
David Nilsson (friidrettsutøver)
David Nilsson (født 16. april 1987) er en svensk friidrettsutøver som konkurrerer i maraton. Han representerte Sverige under VM i friidrett 2015 i Beijing, der han ble nummer 36 i maraton.
VM i friidrett innendørs 2022 – 3000 meter menn
3000 meter for menn ved VM i friidrett innendørs 2022 ble avholdt i Štark Arena i Beograd i Serbia 18. og 20. mars 2022.
Forsøksheat
Kvalifisering: De første fore i hvert heat (Q) og de tre raskeste ellers (q) gikk videre til finalen.
Forsøksheatene startet 18. mars klokken 13:25.
Finale
Finalen startet 20. mars klokken 12:10.
Odontotaenius
Odontotaenius er en slekt av store, tropiske, biller som lever i død ved. De tilhører familien Passalidae.
Utseende
Middelsstore til nokså store, blanke, kraftige passalider. Hodet er blankt, mye bredere enn langt, med et kort horn i pannen og kraftige kjever. Pronotum er bredere enn langt med en skarp midtfure. Dekkvingene har fine punktstriper, ofte ganske utydelige. Artene mangler flygevinger og kan ikke fly. Forleggene har små tenner langs det meste av yttersiden.
Levevis
Disse artene lever i skog, der de gnager i død ved. De finnes helst i tåkeskog mellom 900-2400 meter over havet. Slekten er den eneste gruppen av Passalidae som finnes utenfor tropiske og subtropiske områder.
Utbredelse
Slekten er utbredt i Amerika. Den er den eneste slekten av Passalidae som en noe utbredt i Nord-Amerika. Odontotaenius disjunctus er vidt utbredt, fra det sørlige Canada sør til Brasil, de øvrige artene har mer begrensede utbredelser i Mellom-Amerika, sør til Ecuador, nord til Florida.
Sørøstasiatiske leker 2005
Sørøstasiatiske leker 2005 ble arrangert i Manila på Filippinene i 2005.
Odontotaenius
Eksterne lenker
Generic Guide to New World Scarab Beetles(på engelsk):
Mike Stern
Mike Stern er en amerikansk gitarist som spilte i Blood, Sweat & Tears, en verdenskjent rockegruppe på 1970-tallet. På 80-tallet spilte han i bandet til jazztrompetisten Miles Davis. Han startet på 2000-tallet et samarbeid med Jan Gunnar Hoff fra Bodø. Tre måneder efter å ha brukket begge armer sommeren 2016, på vei for å spille på sitt faste heng i Greenwich Village, spilte han med Chick Corea, og kunne liketil trå til i kvartetts form med Hoff, Audun Kleive med Per Mathisen. Da han året derpå ga ut Trip fremgikk det at Stern hadde spilt med plekteret limt fast til fingeren.
VM i sambo 1986
VM i sambo 1986 (verdensmesterskapet i sambo) ble arrangert i Pau i Frankrike i 1986.
Gilbert Mutandiro
Gilbert Mutandiro (født 6. april 1984) er en zimbabwisk friidrettsutøver som konkurrerer i maraton. Han representerte landet sitt under VM i friidrett 2015 i Beijing, der han ble nummer 37 i maraton.
Singapore under Vinter-OL 2018
Singapore deltok med én utøver under Vinter-OL 2018 i Pyeongchang i Sør-Korea i perioden 9. – 25. februar 2018.
30px|Kortbaneløp Kortbaneløp på skøyter
Singapore kvalifiserte én kvinnelig utøver. International Skating Union annonserte dette 23. november 2017, og Cheyenne Goh måtte da ta pause fra studiene for å forberede seg til OL.
Saint-Malo Saint-Servan rullende bro
Saint-Malo Saint-Servan rullende bro som på fransk ment Pont roulant de Saint-Malo à Saint-Servan er et unikt transportsystem som har den tekniske beskrivelsen «rullende bro», men egentlig var et sporveisystem mellom Saint-Malo og Saint-Servan i Normandie på den franske kysten mot den engelske kanal. Det ekstreme tidevannsforholdet betyr at man kan bare krysse innløpet mellom de to byene når det er lavvann, og det var ellers vanskelige å komme seg fra den ene byen til den andre. Da man vil forbinde de to byene i midten av 1800-tallet, var det ikke mulig å ha en bro i det trafikkerte innløpet som ledet til havnene i begge byer. Dermed kom arkitekten Alexandre Leroyer på ideen om en rullende bro med utlagte skinner festet på bunnen. Dette unike transportmidlet var i tjeneste fra 1873 til 1923.
Beskrivelse
Den unike farkosten besto av en rektangulær plattform på 7 m x 6 m størrelse med rommelige sideganger for hester, vogner og gods og et lukket rom med tak hvor passasjerene kan søke ly mot regn, vind eller sol. Det var røykesalong på begge ender av midtrommet, og man kan sette seg på lange trebenker mot relingene. Høyden for plattformfarkosten var på 12 meter fra skinnene til plattformen, og 15 meter i alt medregnet midtrommets tak.
Ettersom plattformen ved ombordstigning i begge ender var i nivå med kaiene eller endeplattformene i byene, trengte man bare å gå rett om bord og stige ut uten den minste høydeforskjellen. Under arbeidet hadde man jevnet ut sporet så meget, at reisen over innløpet var helt horisontalt mellom Saint-Malo og Saint-Servan. Uansett vannhøyde til enhver tidspunkt vil plattformen være trygt hevet over bølgene. Og ettersom jernskjelettet var konstruert for å gi liten vannmotstand kan man takle de strie strømmene ved høy vanntilstand.
Sporveissystemet var kabeldrevet ved å ha stasjonære dampmaskiner på landsiden som trekket plattformvognen fram og tilbake til tross for den samlede vekten på 14 tonn.
Virksomhet
Den rullende broen var aktivt i sin virksomhet fra 1873 til 1923 som et populært transportmiddel for lokalbebodde som dermed kunne reise fram og tilbake til enhver tidspunkt døgnet rundt. I året 1874 var tidstabellen på elleve rundtur hver gang, med en reisetid på to minutter. Om sommeren var «broen» åpnet fra kl. 6 til kl. 19 i døgnet, om vinteren fra kl. 7 til kl. 17. Bare femti passasjerer kunne få komme på plattformen om gang.
Men plattformen måtte alltid vike for skip som hadde førsteretten i det trafikkerte innløpet, så tidstabellen måtte utarbeides av havnemyndighetene for minst mulig forstyrrelse på begge virksomheter. Billettpriser i begynnelsen på tjenesten var på 5 til 10 centimes, militære fikk fritak. Det var ikke en ufarlig tjeneste ettersom den intense skipstrafikken og strømforholdene i innløpet kan utløse ulykker.
Ulykkene
Under en sterk storm fra 2. til 4. februar 1889 revet et skip, «Le Vauquelin», seg løst og traff grunnen hvor skinnene lå, så disse ble skadet. Da plattformfarkosten kjøres over den skadede seksjonen, sporet den ut i vannet.
En brann skadet maskineriet den 1. august 1909 slik at kabeltrekkingen måtte stoppes. Den eldre dampmaskinen ble erstattet med en elektrisk maskin.
Det som gjorde slutt på det franske undersjøiske sporsystemet eller rullende bro som det het i Frankrike, er det norske lasteskipet «Brawn». Dette skipet kom utenfor kontroll i innløpet etter å ha slitt seg fra sine fortøyningene og kolliderte med farkosten som ble nærmest totalskadet. Det hendt den 8. november 1922. Skadene var omfattende, så det ble besluttet å legge ned virksomheten i februar 1923.
Daniel Katz
Daniel Katz (født 1903, død 1998) var en amerikansk psykolog, professor emeritus i psykologi ved universitetet i Michigan og ekspert på organisasjonspsykologi.
Charles Wuorinen
Bakgrunn
Charles Wuorinen ble født på Upper West Side på Manhattan i New York. Hans far John H. Wuorinen var forsker i historie på Columbia University. Han hadde også arbeidet for Office of Strategic Services og var forfatter av fem bøker om sitt hjemland Finland. Hans mor, Alfhild Kalijarvi, tok mastereksamen i biologi ved Smith College.
Charles Wuorinen selv tok eksamen ved Trinity School i New York som valedictorian i 1956 og senere en kandidateksamen (1961) og en mastereksamen (1963) i musikk ved Columbia University. Han ble tidlig støttet av blant andre Jacques Barzun og Edgard Varèse.
Konponist
I 1962 dannet Wuorinen og kunstnerkollegaen Harvey Sollberger Group of Contemporary Music. Ensemblet høynet standarden på nye musikkopplevelser i New York, med komponister som Milton Babbitt, Elliott Carter og Stefan Wolpe, som skrev flere verk for ensemblet. Mange av Wuorinens verk ble uroppført av gruppen.
1970-tallet var givende for Wuorinen, som underviste på Manhattan School of Music fra 1971 til 1979. Hans kammermusikk det årtiet omfatter hans første to strykekvartetter og seks stykker for fiolin og piano. På 1980-tallet begynte han å samarbeide med New York City Ballet, noe som resulterte i en serie verk ment for dans.
Wuorinens katalog med over 260 komposisjoner har verk for orkester, opera og kammermusikk, likesom solo instrumentale og vokale verk. Salman Rushdie og Annie Proulx har samarbeidet med ham. Wuorinen er blitt beskrevet som serialist, men han fant selv betegnelsen meningsløs. En stor del av hans musikk er teknisk komplisert, krever stor virtuositet, med store sprang, ekstreme dynamiske kontraster og raskt skifte av pitch. Fraktaler og matematiske teorier som Benoit Mandelbrots er også viktige aspekter av Wuorinens stil, som ses i verk som Bamboula Squared og Natural Fantasy for orgel.
Fremføring og ledelse
Wuorinen har vært artist, pianist og dirigent av egne verk samt andre 1900-tallsrepertoarer. Hans orkesterfremtredender har vært med Cleveland Orchestra, Chicago Symphony, New York Philharmonic, San Francisco Symphony, Los Angeles Philharmonic og American Composers Orchestra. I 1962 var han medgrunnlegger av Group of Contemporary Music, et ensemble tilegnet fremførelse av ny kammermusikk. Foruten å dyrke en ny generasjon av artister, utgivelse og fremførelse av hundretalls nye verker har gruppen også vært modell for lignende organisasjoner som har dukket opp i USA.
Død
Wuorinen døde i New York 11. mars 2020 i en alder av 81 år som følge av skader etter et fall i september året før.
Sørøstasiatiske leker 2007
Sørøstasiatiske leker 2007 ble arrangert i Nakhon Ratchasima i Thailand i 2007.
Opera Software
Opera Software kan vise til:
Kazuhiro Maeda
Kazuhiro Maeda (født 19. april 1981) er en japansk friidrettsutøver som konkurrerer i maraton. Han representerte landet sitt under VM i friidrett 2015 i Beijing, der han ble nummer 40 i maraton.
VM i sambo 1987
VM i sambo 1987 (verdensmesterskapet i sambo) ble arrangert i Milano i Italia i 1987.
Shamkir Chess
Shamkir Chess er en superturnering i sjakk som spilles i Shamkir, Aserbajdsjan til minne om Vugar Gashimov (1986-2014).
2014
Gashimov Memorial 2014 ble arrangert i Haydar Aliev Sentrum i byen Shamkir fra 16. april til 30. april 2014. Den besto av to turneringer, med de inviterte spillerne Magnus Carlsen, Hikaru Nakamura, Sergej Karjakin, Fabiano Caruana, Shakhriyar Mamedyarov, og Teimour Radjabov. Elo-snittet for turneringen var 2780, noe som gjør den til kategori 22 og en av de høyest rangerte turneringer noen sinne.
A-turneringen ble holdt som en dobbel round-robin, der hver spiller møter den andre med begge farger, mens B-turneringen ble holdt som en enkelt.
Den totale premiepotten for A-turneringen var €100,000,, mens premiefondet for B-turneringen var €30,000.
I A-turneringen vant Magnus Carlsen etter en siste runde, på tross tidlige tap på rad. Fabiano Caruana som kom på andreplass.
I B-turneringen vant Pavel Eljanov med to seire og en remis i de tre siste partiene.
2015
Den andre utgaven av Shamkir Chess fant sted 16.-25. april 2015.
Verdensmester Magnus Carlsen, tidligere verdensmester Viswanathan Anand og Vladimir Kramnik, deltok i turneringen i Aserbajdsjan, i tillegg til Fabiano Caruana, Anish Giri, Wesley Så, Maxime Vachier-Lagrave, Shakhriyar Mamedyarov, Michael Adams, og Aserbajdsjan nasjonale mester Rauf Mamedov.
Turneringen hadde et totalt premiefond på €100,000.
Magnus Carlsen vant turneringen med 7 poeng av 9 mulige.
2016
3. Shamkir Chess-turnering fant sted fra 26. april til 4. juni, 2016. Alle FIDE-ratinger nedenfor er fra mai 2016.
Mamedyarov og Caruana sto likt etter ni runder. Mamedyarov vant den påfølgende tiebreak. De to første partiene ble 10+3, og de to neste 5+3.
2018
Den totale premiepotten for den femte utgaven av Shamkir Chess ble igjen satt til €100.000, hvor vinneren mottok €30,000. Med en gjennomsnittlig rating på 2768, det var en kategori XXI-turnering.
Sørøstasiatiske leker 2013
Sørøstasiatiske leker 2013 ble arrangert i Naypyidaw i Myanmar i 2013.
Sørøstasiatiske leker 2011
Sørøstasiatiske leker 2011 ble arrangert i Jakarta og Palembang i Indonesia 2011.
Shamkir Chess
2018
En uke før starten av turneringen, sendte tidligere verdensmester Vladimir Kramnik et brev til organisasjonskomiteen og sa at han ikke vil delta som planlagt, fordi han ønsket en pause etter Kandidatturneringen som ble avholdt i mars. Arrangørene erstattet da Kramnik med den polske beste spiller Radosław Wojtaszek (2744).
Fløyelspluggsopp
Fløyelspluggsopp (Tapinella atrotomentosa) har fruktlegemer med brun, føyelsfiltet hatt og stilk. Skivene er blekbrune til gulbrune. Soppen vokser på gamle bartrestubber og danner brunråte. Til tross for at soppen har skiver tilhører den samme orden som rørsoppene, rørsoppordenen.
Utbredelse
Slekt Tapinella omfatter to arter i Norge. Den andre er huspluggsopp. Fløyelspluggsopp er ikke spesielt vanlig, men er spredt i lavlandet nord til Trøndelag.
Bruk
Fløyelspluggsopp er ikke matsopp, men den er populær blant folk som farger med sopp fordi den inneholder atromentin, som gir garnet et fargespektrum fra gråfiolett - brunt - mosegrønt.
Sergius III
Bakgrunn
Sergius tilhørte den romerske adel og var sønn av en mann ved navn Benedictus. Han ble en sterk motstander til pave Formosus; hans parti var ikke særskilt fremgangsrikt, og om det skulle ha fantes brev eller andre dokumenter fra hans tilhengere har de ikke blitt bevart for ettertiden. Av den grunn kommer størstedelen av vår kunnskap om Sergius fra hans fiender.
Pave
Sergius totalrenoverte Lateranbasilikaen som var blitt ødelagt eller sterkt skadet i et jordskjelv i 897 og ble begravd i Peterskirken.
Søkkunda kraftverk
Søkkunda kraftverk er et vannkraftverk i Stor-Elvdal kommune i Innlandet.
Det er et elvekraftverk som utnytter et fall på 239 meter i Søkkunda.
Installert effekt er 9 MW fra to peltonturbiner. Årsproduksjon er 25 GWh.
Det var først planlagt to kraftverk, Styggberget og Kolåsmyrfallet, i hver sin del av elven. Men det viste seg mer økonomisk å utnytte hele fallet i ett kraftverk.
Hurtigløp på skøyter under Vinter-OL 2022 – 500 meter menn
500 meter for menn i hurtigløp på skøyter under Vinter-OL 2022 fant sted den 12. februar 2022 i Beijing nasjonale skøyteoval i Beijing.
Resultater
Øvelsen startet kl. 16:53 (UTC+8).
Søkkunda kraftverk
Vannet går rett til inntaket for Storfallet kraftverk.
VM i friidrett innendørs 2022 – Høydehopp menn
Resultater
Finalen starter klokken 10:45.
VM i sambo 1988
VM i sambo 1988 (verdensmesterskapet i sambo) ble arrangert i Montréal i Canada i 1988.
Hollow Creature
Hollow Creature er et teaterprosjekt som ble etablert i 1997 av dukkespiller og dukkemaker Kirsti Ladegaard og scenograf og regissør Gerd Zoe Christiansen.
Hollow Creature utforsker et tverrkunstnerisk uttrykk med akse i teaterdukken som plastisk og dramatisk objekt, og forestillingene blir til gjennom en prossessorientert dramaturgi. Hollow Creature har siden starten arbeidet med en rekke kunstnere som fra ulike felt har bedratt til å skape forestillinger med et sterkt visuelt og auditivt uttrykk.
I figurteatret sirkulerer energien gjennom trianglet spiller-objekt- tilskuer, i en komplisert informasjonsstrøm som krever presis artikulasjon av dukkespilleren, siden det er hun som til enhver tid bestemmer hvor publikum skal ha sitt fokus: på spilleren selv, eller objektet, eller relasjonen mellom de to. Å være dukkespiller handler om evnen til å projisere pust, liv og bevegelse fra sin egen kropp til et dødt objekt.
Christopher Stalford
Christopher Stalford (1983–2022) var en nordirsk politiker som var medlem av Democratic Unionist Party (DUP) i Den nordirske forsamling for South Belfast fra valget i 2016 til hans død i 2022.
Hollow Creature
I 2001 ble Christiansen tildelt Heddaprisen for scenografien til Hollow Creatures produksjon Tigerhagen. Kritikerne omtalte kompaniets scenkunst som «teater i grenseland».
Arkeologiåret 1627
Arkeologiåret 1627 er en oversikt over blant annet utgravninger, fødte og avdøde personer med tilknytning til arkeologi i 1627.
Dødsfall
1627 in archaeology
Afrikalekene 1965
Afrikalekene 1965 ble arrangert i Brazzaville i Republikken Kongo i 1965.
California Dreamin’
California Dreamin' er en sang skrevet av Michelle Phillips og hennes mann John Phillips (begge fra The Mamas and the Papas). Utgitt av Barry McGuire 1. januar 1965 på albumet This Precious Time, The Mamas and the Papas var også med på denne sangen og flere andre spor på albumet.
8. desember 1965 ga The Mamas and the Papas selv ut «California Dreamin'» som singel. Innspillingen er meget lik McGuire sin, Bud Shanks elegante fløytesolo er faktisk den samme. Sangen ble med på deres første albumet If You Can Believe Your Eyes and Ears som kom i 1966. Låten ble til da Michelle Phillips sammen med John kom fra Los Angeles til New York vinteren 1963. Det var spesielt kaldt i New York og Michelle hadde aldri sett snø. På hotellrommet skrev de California Dreamin som uttrykk for hjemlengsel til varm og solrike California. De innledende linjen beskriver opplevelsen av New York i kontrast til L.A.. Andre vers beskriver hvordan Michelle gikk inn i St. Patrick's Cathedral for å varme seg. Tekst og melodi ble lagt bort et par inntil Michelle og John dannet The Mamas & the Paps sammen med Cass Elliot og Denny Doherty. Første innspilling var ved Barry McGuire med bandet som kor. Plateselskapet var ikke overbevist av McGuires vokal og ba bandet spille den inn på nytt med Doherty som vokalist.
Det er The Mamas and the Papas sin innspilling som er mest kjent, det er denne versjonen som ble innlemmet i Grammy Hall of Fame i 2001 og rangert som nummer 89 på Rolling Stone-listen The 500 Greatest Songs of All Time.
Det er også flere andre kjente coverversjoner av «California Dreamin'». José Feliciano ga den ut som singel i 1968, den nådde nummer 43 på Billboard Hot 100, mens B-siden av singelen, «Light My Fire», nådde nummer 3 på listen. America ga ut sin versjon i 1979, den nådde nummer 56 på Billboard Hot 100.